
STAŢIUNEA CLIMATERICĂ TISMANA ÎNSEAMNĂ 

Facilităţi specifice staţiunilor turistice:

a)- organizarea de către minister a unor evenimente de promovare şi dezvoltare a turismului, cu precădere târguri, burse, manifestări expoziţionale, în localităţile atestate ca staţiuni;

b)- organizarea de către minister, de cursuri de formare profesională în domeniul turismului pentru personalul vilelor şi pensiunilor din staţiuni deci şi Tismana, când va fi declarată staţiune.

c)- finanţarea de către minister a programelor de acreditare a sistemului de management a calităţii pentru administrarea staţiunii turistice; (Facilitarea actelor necesare şi finanţarea acreditării  vilelor şi pensiunilor din Tismana, când va fi declarată staţiune.)

d)- finanţarea de către minister a serviciilor în vederea elaborării planurilor de dezvoltare a staţiunilor turistice;

e)- se acordă prioritate în cadrul programelor speciale de investiţii cu finanţare de la bugetul de stat şi din fonduri europene în priorităţile de investiţii pentru staţiunea Tismana, vor intra şi proiectele de dezvoltare a artizanatului şi a agriculturii bio deoarece staţiunile vor achiziţiona artizanat şi produse alimentare de preferinţă din reţeaua staţiunilor pentru a ajuta astfel la dezvoltarea membrilor reţelei!

Priviţi! De ce să nu declarăm Tismana staţiune turistică climaterică dacă are conform hărţii Min. Dezv. şi Turismului o concentrare FOARTE MARE de resurse turistice naturale şi antropice?
Este necesar ca oraşul Tismana să aibă oficial statutul de staţiune climaterică, ţinând seama că în Legea 190, din 6 mai 2009, privind aprobarea OG 142/2008, se consemnează la toate capitolele potenţialul FOARTE MARE al concentrării de resurse turistice naturale şi antropice de la noi, fapt pecetluit şi în pagina 2, MO/partea I, nr. 387 din 9 VI 2009. 

-----------------------------

Toată partea nordică a Tismanei se află în două arii naturale de maximă importanţă în România, respectiv Parcul Natural Domogled-Valea Cernei care începe din Muntele Frumosu şi se continuă dincolo de Valea Cernei cu Parcul Naţional Retezat pe versantul Muntelui Măneasa.
Puţine sunt localităţile din ţară care au acest privilegiu! Fauna este abundentă, cuprinzând mai mult de jumătate din speciile rare de faună din România iar flora are o densitate nemaiîntâlnită niciunde în ţară: în anumite poieni s-au putut găsi şi 216 specii de plante la metru pătrat!

Alegeri 10 iunie 2012

Pentru devenirea Tismanei staţiune!
Pentru recuperarea brandurilor sale!
VOTAŢI
Candidatul independent NICOLAE
TOMONIU
Site Tismana – staţiune:
www.tismana.ro/statiune/index.htm
http://tismanastatiune.blogspot.com/
      Site personal:www.tomoniu.ro
        e-mail: nicu@tomoniu.ro
   Tismana 2012
Despre staţiunea turistică

CLIMATÉRIC, -Ă, climaterici, -ce, adj. Care aparține climei, privitor la climă; cu climă potrivită pentru odihnă sau pentru tratarea unor boli; climatic. Condiții climaterice. Stațiune climaterică. - Din fr. climatérique. Sursa : DEX '98

TISMANA – are un climat mediteranean, cu floră şi faună dezvoltată, cu păduri de foiase şi conifere, care asigură un aer ozonat şi nepoluat, în consecinţă un loc potrivit pentru odihnă, pentru tratarea unor boli neurologice din cauza inexistenţei zgomotului industrial, pentru tratarea unor boli respiratorii datorită alimentării permanente cu aer curat, de către pădurile din jur. 

Tipologia staţiunilor turistice

In funcţie de caracteristicile specifice fiecărei staţiuni, în activitatea practică, sunt identificate mai multe tipuri de staţiuni turistice ca de exemplu:
•        Staţiuni balneare

•        Staţiuni climaterice

•        Staţiuni termale
•        Staţiuni de sporturi de iarna, etc
Aşa votaţi pentru mine şi implicit pentru

proiectul meu: TISMANA - STAŢIUNE CLIMATERICĂ

 Mă găsiţi pe buletinul CL – Consilieri Locali, pe pagina 7 a  acestui buletin, după listele partidelor. Pune ştampila de vot în dreptunghiul 12 unde scrie sus CANDIDAT INDEPENDENT TOMONIU NICOLAE Alegeţi apoi pe buletinul P primarul, apoi pe buletinul CJ partidul pe care doriţi.
Spre binele localităţii noastre, pentru acces la fondurile europene, a venit timpul împlinirii acestui nou statut, chiar în acest an, prin întocmirea „Fişei şi monografiei staţiunii climaterice Tismana, propusă pentru atestare”, de către d-l  N. Tomoniu, alegându-l consilier pe lista candidaţilor independenţi!
Un candidat independent înseamnă şi colaborarea cu toate partidele politice

Avantajele atestării ca staţiune turistică climaterică de către MDT – Ministerul Dezvoltării şi Turismului:

Organizarea de către MDT de cursuri de formare profesională în domeniul turismului pentru personalul din cadrul structurilor de primire turistice din staţiuni turistice, 

Finanţarea programelor de acreditare a sistemului de management a calităţii pentru administrarea staţiunii turistice, finanţarea serviciilor de elaborare a planurilor de dezvoltare a staţiunilor turistice, finanţarea serviciilor în vederea elaborării planurilor de dezvoltare.

Se acordă prioritate în cadrul programelor speciale de investiţii cu finanţare de la bugetul de stat şi din fonduri europene pentru staţiunile turistice de interes naţional.

Candidaţii la primar Budică Nicu, Buzianu Costel, Chiricescu Vişinel, Slivilescu Marian, sprijină această iniţiativă!

Staţiunea montană - localitate sau parte a unei localităţi care dispune de ambianţa montană pitorească şi nepoluată,  cu factori naturali de mediu, structuri  turistice şi dotări specifice realizării produsului turistic montan.

Schimbarea ar fi în interesul nostru, având în vedere că nu putem să accesăm fondurile europene datorită statutului de simplu oraş! Ne trebuie proiecte adecvate, nu mai putem trăi printre pet-uri şi gunoaie aruncate de turişti! Prin proiectele de mediu, staţiunea va constitui perimetre de protecţie ecologică şi sanitară a factorilor naturali care au determinat declararea oraşului ca staţiune climaterică, să nu mai lăsăm copii de la şcoli să strângă pet-urile aruncate, un  mare pericol de îmbolnăvire! Fonduri? Staţiunile taxează turiştii! 
Despre proiectele  „Semănătorul” şi „Dorna”
Printr-un parteneriat început în anul 2007, de către Artur Silvestri, preşedintele ARP - Asociaţia Română pentru Patrimoniu şi Fundaţia Tismana, am fost editor la „Editura Semănătorul online”, în perioada 2008-2011 conducând singur redacţia, prin decesul fondatorului Artur Silvestri. După 3 ani de doliu, soţia a încetat parteneriatul iar pentru a stabili bazele unui cadru legal de a continua vechiul proiect „Semănătorul”, am înfiinţat asociaţiile „Semănătorul Tismana” şi „Dorna Tismana”,  în decembrie 2011. 
Am făcut asta pentru că atât „Sămănătorul” cât şi „Dorna Tismana” sunt branduri ale Tismanei create la începutul sec. XX, de către G. Coşbuc, Al. Vlahuţă şi librarul Sfetea care nu pot fi nici „suspendate”, nici înstrăinate.
Asociaţia „Dorna Tismana” a fost creată tocmai datorită faptului că vechea societate „Dorna Tismana” înfiinţată în anul 1908, a reuşit să obţină statutul de „Staţiune climaterică” pentru   localitatea Tismana, ceea ce doresc şi eu prin prezentul proiect.
Pe de altă parte, din iulie anul trecut public online, ca director, revista „Sămănătorul”, apreciată atât pe plan naţional cât şi internaţional.

La nivel naţional şi internaţional,  la publicaţiile cultural-literare online „Semănătorul”, de până acum, au participat circa 130 de scriitori din toată lumea, cu peste 350 de volume, 73 de articole de critică literară, 63 alte documente şi peste 30 de videoclipuri. la „Semănătorul” s-au lansat şi circa 30 de autori amatori cu valoroase lucrări de debut.
Doresc să continui şi să dezvolt acest demers editorial în Consiliul Local Tismana  deoarece devenirea Tismanei ca centru de lansare pentru tineri în literatură, s-ar adăuga eforturile şcolilor din Tismana care au scos  fiecare reviste şcolare proprii apreciate la concursurile organizate. 
Am şi alte proiecte pe care le voi iniţia în Consiliul Local Tismana dacă voi fi ales consilier: serviciile de azi prin firme, pentru populaţie, preluate ca servicii ale  primăriei prin ministerul turismului,( vezi coloana 3, pct. d) ), reabilitarea bibliotecii, dezvoltarea domeniului informatic, a industriei de artizanat deservind staţiunile turistice cu care vom deveni parteneri, reabilitarea parcului Fântânii Chihaia, a vechii  alei de promenadă „Aleea Tainelor”.
